STATŪTI
Biedrība
“People’s President Valeriy Tokar Foundation”

I. Vispārīgie noteikumi
1. Biedrība “People’s President Valeriy Tokar Foundation” (turpmāk – Biedrība) ir Latvijas Republikā reģistrēta bezpeļņas nevalstiska organizācija, kas darbojas saskaņā ar Latvijas Republikas Satversmi, Biedrību un nodibinājumu likumu, citiem Latvijas Republikas normatīvajiem aktiem un šiem statūtiem.
2. Biedrība ir juridiska persona ar savu nosaukumu, simboliku, bankas kontiem un mantu.
3. Biedrības darbība balstās uz:
3.1. demokrātijas;
3.2. tiesiskuma;
3.3. cilvēktiesību;
3.4. pilsoniskās sabiedrības attīstības;
3.5. sabiedrības līdzdalības un caurskatāmības principiem.
4. Biedrības darbības teritorija ir Latvijas Republika, un tā ir tiesīga īstenot projektus un sadarbību arī starptautiskā līmenī, tostarp atbalstot demokrātiju, cilvēktiesības un humānos mērķus citās valstīs.

II. Biedrības mērķi
5. Biedrības mērķi ir:
5.1. veicināt demokrātijas, tiesiskuma un labas pārvaldības principus;
5.2. aizstāvēt cilvēktiesības un pamattiesības;
5.3. stiprināt pilsonisko sabiedrību un sabiedrības līdzdalību;
5.4. veicināt politiskās un sabiedriskās dzīves caurskatāmību;
5.5. sniegt humānu, sociālu un juridisku atbalstu personām, kuras cietušas no bruņota konflikta, vardarbības, represijām vai cilvēktiesību pārkāpumiem;
5.6. atbalstīt Ukrainas civiliedzīvotājus un bēgļus saskaņā ar starptautiskajām tiesībām un Latvijas Republikas normatīvajiem aktiem.

III. Biedrības darbības veidi (uzdevumi)
6. Lai sasniegtu savus mērķus, Biedrība:
6.1. organizē izglītojošus pasākumus, seminārus, konferences un diskusijas;
6.2. veic sabiedrībai nozīmīgu procesu analīzi un pētījumus;
6.3. veicina informācijas pieejamību un vārda brīvību;
6.4. sniedz juridisku, sociālu un humānu palīdzību;
6.5. īsteno labdarības un humānās palīdzības projektus;
6.6. sadarbojas ar valsts, pašvaldību, nevalstiskajām un starptautiskajām organizācijām;
6.7. piesaista finansējumu atbilstoši normatīvajiem aktiem.
7. Biedrība nepiedalās politisko partiju darbībā un neizvirza kandidātus vēlēšanās.

IV. Biedri un dalība
8. Biedrības biedri var būt pilngadīgas fiziskas personas un juridiskas personas, kas atbalsta Biedrības mērķus.
9. Biedru tiesības:
9.1. piedalīties Biedru kopsapulcē;
9.2. vēlēt un tikt ievēlētiem Biedrības institūcijās;
9.3. iesniegt priekšlikumus;
9.4. saņemt informāciju par Biedrības darbību.
10. Biedru pienākumi:
10.1. ievērot statūtus un lēmumus;
10.2. sekmēt Biedrības mērķu sasniegšanu;
10.3. nenodarīt kaitējumu Biedrības reputācijai.
11. Dalība Biedrībā izbeidzas pēc biedra iesnieguma, kopsapulces lēmuma vai juridiskas personas likvidācijas.

V. Biedrības pārvalde
12. Biedrības augstākā lēmējinstitūcija ir Biedru kopsapulce.
13. Biedru kopsapulci sasauc Valde ne retāk kā vienu reizi gadā.
14. Par kopsapulces sasaukšanu biedri tiek informēti vismaz 14 dienas iepriekš rakstiski.
15. Kopsapulce ir lemttiesīga, ja piedalās vairāk nekā puse biedru.
16. Ja kopsapulce nav lemttiesīga, atkārtota kopsapulce ir lemttiesīga neatkarīgi no klātesošo biedru skaita, bet tikai tādā gadījumā, ja tajā piedalās vismaz divi biedriLēmumi tiek pieņemti ar vienkāršu balsu vairākumu.
17. Lēmumi tiek pieņemti ar vienkāršu balsu vairākumu, izņemot lēmumus par Biedrības darbības izbeigšanu, turpināšanu vai reorganizāciju, kuri tiek uzskatīti par pieņemtiem, ja par tiem nobalso vairāk nekā divas trešdaļas no kopsapulcē klātesošajiem biedriem.
18. Valdes locekļi pārstāv Biedrību atsevišķi.

VI. Revīzijas institūcija
20. Biedrības saimnieciskās un finansiālās darbības kontroli veic Revīzijas komisija viena locekļa sastāvā.
21. Revīzijas komisijas locekli ievēl Biedru kopsapulce uz 1 gadiem.
22. Revīzijas komisijas loceklis nedrīkst būt Valdes loceklis.
23. Revīzijas komisija sniedz atzinumu par gada pārskatu.


VII. Finanšu līdzekļi un manta
24. Biedrības finanšu līdzekļi veidojas no ziedojumiem, dāvinājumiem, grantiem un citiem likumīgiem avotiem.
25. Biedrības ienākumi netiek sadalīti biedriem.
26. Finanšu līdzekļi tiek izmantoti tikai statūtos noteikto mērķu sasniegšanai.

VIII. Simbolika
27. Biedrībai var būt nosaukums, emblēma, zīmogs un cita simbolika.
28. Simbolika tiek izmantota saskaņā ar normatīvajiem aktiem.

IX. Reorganizācija un likvidācija
29. Lēmumu par reorganizāciju vai likvidāciju pieņem Biedru kopsapulce.
30. Likvidācijas gadījumā manta tiek nodota citām sabiedriskā labuma organizācijām.

X. Noslēguma noteikumi
31. Jautājumus, kas nav atrunāti šajos statūtos, izlemj saskaņā ar Latvijas Republikas tiesību aktiem.
32. Šie statūti apstiprināti Biedru kopsapulcē 2025. gada 15 . decembrī.

Dibinātājs

